1)

I kapitel 5, der er bilagt direktiv 97/24/EF, foretages følgende ændringer: a) I »BILAGSFORTEGNELSEN« indsættes følgende nye referencer: »BILAG VII Typegodkendelse af udskiftningskatalysatorer som en separat teknisk enhed til to- eller trehjulede motordrevne køretøjer … Tillæg 1: Oplysningsskema om udskiftningskatalysatorer som en separat teknisk enhed til et to- eller trehjulet motordrevet køretøj … Tillæg 2: Typegodkendelsesattest vedrørende en udskiftningskatalysator som en separat teknisk enhed til et to- eller trehjulet motordrevet køretøj … Tillæg 3: Eksempler på typegodkendelsesmærker …« b) I bilag I foretages følgende ændringer: i) Som punkt 1.4, 1.5 og 1.6 indsættes: »1.4. »original katalysator«, en katalysator eller katalysatorenhed, som er omfattet af den typegodkendelse, der er udstedt for motorkøretøjet 1.5. »udskiftningskatalysator«, en katalysator eller katalysatorenhed, som er bestemt til at erstatte en originalmonteret katalysator på et i henhold til dette kapitel typegodkendt køretøj, og som kan typegodkendes som separat teknisk enhed som defineret i artikel 2, stk. 5, i direktiv 2002/24/EF. 1.6. »original udskiftningskatalysator«, en katalysator eller katalysatorenhed, hvis type er angivet i ►M1 punkt 4a i bilag VI ◄ , men som af indehaveren af motorkøretøjets typegodkendelse udbydes på markedet som en separat teknisk enhed.« ii) Som punkt 2.3 indsættes: »2.3. Tegninger og påskrifter 2.3.1. Der skal vedlægges en tegning samt en målsat tværsnittegning af den/de eventuelle originale katalysator(er) som bilag til det i bilag V omhandlede dokument. 2.3.2. Alle originale katalysatorer skal være forsynet med mærket »e« efterfulgt af angivelsen af det land, som har udstedt typegodkendelsen. Dette mærke skal være letlæseligt og holdbart og også være synligt i den foreskrevne monteringsstilling (såfremt det er muligt).« iii) Som punkt 5 indsættes: »5. UDSKIFTNINGSKATALYSATORER OG ORIGINALE UDSKIFTNINGSKATALYSATORER 5.1. Udskiftningskatalysatorer beregnet til montering på køretøjer, som er typegodkendt i overensstemmelse med dette kapitel, skal prøves i henhold til bilag VII. 5.2. Originale udskiftningskatalysatorer af en type, som er omfattet af ►M1 punkt 4a i tillægget til bilag VI ◄ , og som er beregnet til montering på et køretøj, som det relevante typegodkendelsesdokument vedrører, behøver ikke opfylde bestemmelserne i bilag VII, hvis de opfylder kravene i punkt 5.2.1 og 5.2.2 i nærværende bilag. 5.2.1. Mærkning Originale udskriftskatalysatorer skal mindst mærkes med følgende oplysninger: 5.2.1.1. køretøjsfabrikantens firmanavn eller -mærke 5.2.1.2. fabrikat og identifikationsnummer. 5.2.2. Dokumentation Originale udskriftskatalysatorer skal ledsages af følgende oplysninger 5.2.2.1. køretøjsfabrikantens firmanavn eller -mærke 5.2.2.2. fabrikat og identifikationsnummer 5.2.2.3. de køretøjer, for hvilke den originale udskiftningskatalysator er af en type, som er omfattet af ►M1 punkt 4a i bilag VI ◄ 5.2.2.4. monteringsvejledning, om nødvendigt. 5.2.2.5. Disse oplysninger skal afgives i form af en trykt vejledning vedlagt den originale udskiftningskatalysator eller på den emballage, som den originale udskiftningskatalysator sælges i, eller på enhver anden egnet måde.« c) I bilag II foretages følgende ændringer: i) Som punkt 1.7, 1.8 og 1.9 indsættes: »1.7. »original katalysator«, en katalysator eller katalysatorenhed, som er omfattet af den typegodkendelse, der er udstedt for motorkøretøjet 1.8. »udskiftningskatalysator«, en katalysator eller katalysatorenhed, som er bestemt til at erstatte en originalmonteret katalysator på et i henhold til dette kapitel typegodkendt køretøj, og som kan typegodkendes som separat teknisk enhed som defineret i artikel 2, stk. 5, i direktiv 2002/24/EF 1.9. »original udskiftningskatalysator«, en katalysator eller katalysatorenhed, hvis type er angivet i ►M1 punkt 4a i bilag VI ◄ , men som af indehaveren af motorkøretøjets typegodkendelse udbydes på markedet som en separat teknisk enhed.« ii) Som punkt 2.4 indsættes: »2.4. Tegninger og påskrifter 2.4.1. Der skal vedlægges en tegning samt en målsat tværsnittegning af den/de eventuelle originale katalysator(er) som bilag til det i bilag V omhandlede dokument. 2.4.2. Alle originale katalysatorer skal være forsynet med mærket »e« efterfulgt af angivelsen af det land, som har udstedt typegodkendelsen. Dette mærke skal være letlæseligt og holdbart og også være synligt i den foreskrevne monteringsstilling (såfremt det er muligt).« iii) Som punkt 5 indsættes: »5. UDSKIFTNINGSKATALYSATORER OG ORIGINALE UDSKIFTNINGSKATALYSATORER 5.1. Udskiftningskatalysatorer beregnet til montering på køretøjer, som er typegodkendt i overensstemmelse med dette kapitel, skal prøves i henhold til bilag VII. 5.2. Originale udskiftningskatalysatorer af en type, som er omfattet af ►M1 punkt 4a i bilag VI ◄ , og som er beregnet til montering på et køretøj, som det relevante typegodkendelsesdokument vedrører, behøver ikke opfylde bestemmelserne i bilag VII, hvis de opfylder kravene i punkt 5.2.1 og 5.2.2 i nærværende bilag. 5.2.1. Mærkning Originale udskiftningskatalysatorer skal mindst mærkes med følgende oplysninger: 5.2.1.1. køretøjsfabrikantens firmanavn eller -mærke 5.2.1.2. fabrikat og identifikationsnummer. 5.2.2. Dokumentation Originale udskiftningskatalysatorer skal ledsages af følgende oplysninger: 5.2.2.1. køretøjsfabrikantens firmanavn eller -mærke 5.2.2.2. fabrikat og identifikationsnummer 5.2.2.3. de køretøjer, for hvilke den originale udskiftningskatalysator er af en type, som er omfattet af ►M1 punkt 4a i bilag VI ◄ 5.2.2.4. monteringsvejledning, om nødvendigt. 5.2.2.5. Disse oplysninger skal afgives i form af en trykt vejledning vedlagt den originale udskiftningskatalysator eller på den emballage, som den originale udskiftningskatalysator sælges i, eller på enhver anden egnet måde.« d) I bilag VI indsættes som punkt 4a : »4a. Katalysatorer 4a.1. Den originalmonterede katalysators fabrikat og type, som anført i punkt 3.2.12.2.1 i bilag V (oplysningsskemaet) 4a.2. Den originale udskiftningskatalysators fabrikat(er) og type(r), som anført i punkt 3.2.12.2.1 i bilag V (oplysningsskemaet)« e) Som bilag VII indsættes:



»BILAG VII TYPEGODKENDELSE AF UDSKIFTNINGSKATALYSATORER SOM EN SEPARAT TEKNISK ENHED TIL TO- ELLER TREHJULEDE MOTORDREVNE KØRETØJER Dette bilag vedrører typegodkendelse af katalysatorer bestemt til montering som udskiftningsdele på en eller flere typer motorkøretøjer som separate tekniske enheder i den i artikel 2, stk. 5, i direktiv 2002/24/EF anvendte forstand. 1. DEFINITIONER I dette bilag forstås ved: 1.1. »original katalysator«, en katalysator eller katalysatorenhed, som er omfattet af den typegodkendelse, der er udstedt for motorkøretøjet 1.2. »udskiftningskatalysator«, en katalysator eller katalysatorenhed, som er bestemt til at erstatte en originalmonteret katalysator på et i henhold til dette kapitel typegodkendt køretøj, og som kan typegodkendes som separat teknisk enhed som defineret i artikel 2, stk. 5, i direktiv 2002/24/EF 1.3. »original udskiftningskatalysator«, en katalysator eller katalysatorenhed, hvis type er angivet i ►M1 punkt 4a i bilag VI ◄ , men som af indehaveren af motorkøretøjets typegodkendelse udbydes på markedet som en separat teknisk enhed 1.4. »type katalysator«, katalysatorer, som ikke afviger på væsentlige punkter såsom: 1.4.1. antal bærere, struktur og materiale 1.4.2. type katalytisk aktivitet (oxidations-, 3-vejs, og lign.) 1.4.3. volumen, forhold mellem frontalareal og bærerlængde 1.4.4. indhold af katalysatormateriale 1.4.5. katalysatormaterialeforhold 1.4.6. celletæthed 1.4.7. dimensioner og form 1.4.8. afskærmning mod varme. 1.5. »køretøjstype med hensyn til emission af forurenende luftarter fra motoren«, to- eller trehjulede motordrevne køretøjer, som ikke frembyder indbyrdes forskelle, navnlig på følgende væsentlige punkter: 1.5.1. ækvivalent svingmasse, bestemt ud fra referencemassen som fastlagt i tillæg 1, punkt 5.2, til bilag I eller bilag II (afhængigt af køretøjstypen) 1.5.2. motorens og det to- eller trehjulede motorkøretøjs kendetegn som defineret i bilag V 1.6. »forurenende luftarter«, carbonmonoxid, carbonhydrider og nitrogenoxider udtrykt som kvælstofdioxid-ækvivalent (NO2). 2. ANSØGNING OM TYPEGODKENDELSE 2.1. Ansøgning om typegodkendelse af en udskiftningskatalysator som en separat teknisk enhed indsendes af fabrikanten af systemet eller af dennes bemyndigede repræsentant. 2.2. En model for oplysningsskemaet findes i tillæg 1. 2.3. For hver type katalysator, som der ansøges om typegodkendelse af, skal ansøgningen ledsages af nedennævnte dokumenter i tre eksemplarer og følgende oplysninger: 2.3.1. beskrivelse af den/de køretøjstype(r), som anordningen jf. punkt 1.1 i bilag I eller bilag II (afhængigt af køretøjstypen) er beregnet til 2.3.2. betegnelser for motortypen og køretøjstypen i form af numre og symboler 2.3.3. beskrivelse af udskiftningskatalysatoren med angivelse af hver enkelt komponents relative placering samt monteringsvejledning 2.3.4. tegninger af alle komponenter, så de er lette at finde frem til, med angivelse af, hvilke materialer der er anvendt. Det skal af tegningerne ligeledes fremgå, hvor det er hensigten at anbringe det obligatoriske typegodkendelsesmærke. 2.4. Følgende materiale skal indleveres til den tekniske tjeneste, som forestår typegodkendelsesprøvningen: 2.4.1. Køretøj(er), som er af en type, som er godkendt i henhold til dette kapitel 5, og som er udstyret med en ny originalmonteret katalysator. Dette (disse) køretøj(er) udvælges af ansøgeren med den tekniske tjenestes godkendelse. Det (de) skal være i overensstemmelse med kravene i punkt 3 i tillæg 1 til bilag I, II eller II (afhængigt af køretøjstypen). Prøvningskøretøjet(-køretøjerne) skal være uden fejl ved systemet til forureningsbegrænsning; eventuelle stærkt slidte eller dårligt fungerende originaldele, som har betydning for emissionen, skal repareres eller udskiftes. Prøvningskøretøjet(-køretøjerne) skal være korrekt trimmet og indstillet efter fabrikantens specifikationer før emissionstesten. 2.4.2. Et prøvningseksemplar af den pågældende type udskiftningskatalysator. Dette eksemplar skal være mærket tydeligt og uudsletteligt med ansøgerens firmanavn eller mærke og dens handelsbetegnelse. 3. MEDDELELSE AF TYPEGODKENDELSER 3.1. Efter at have foretaget den i dette bilag specificerede prøvning udsteder den ansvarlige myndighed en attest, der svarer til eksemplet i tillæg 2. 3.2. Til hver godkendt type katalysator tildeles et godkendelsesnummer i overensstemmelse med bilag V til direktiv 2002/24/EF. Samme medlemsstat må ikke tildele samme nummer til en anden type katalysator. Samme typegodkendelsesnummer kan omfatte brug af den pågældende type katalysator til en række forskellige køretøjstyper. 4. MÆRKNINGSKRAV 4.1. Alle udskiftningskatalysatorer, som er i overensstemmelse med den type, som er godkendt i henhold til dette direktiv som en separat teknisk enhed, dog ikke monteringsbeslag og rørstykker, skal forsynes med et typegodkendelsesmærke, som er sammensat i overensstemmelse med kravene i artikel 8 i direktiv 2002/24/EF, suppleret med de i punkt 4.2 i nærværende bilag omhandlede yderligere oplysninger. Typegodkendelsesmærket skal placeres, således at det er letlæseligt og holdbart og også synligt i den foreskrevne monteringsstilling. Størrelsen af »a« skal være ≥ 3 mm. 4.2. Yderligere oplysninger på typegodkendelsesmærket 4.2.1. Alle udskiftningskatalysatorer, dog ikke monteringsbeslag og rørstykker, skal på typegodkendelsesmærket være forsynet med de kapitelnumre, der ligger til grund for udstedelsen af typegodkendelsen. 4.2.1.1. Udskiftningskatalysatorer, som består af en enkelt enhed, hvori både katalysatoren og udstødningssystemet (lyddæmperen) er integreret: Det i punkt 4.1 omhandlede typegodkendelsesmærke skal være efterfulgt af to cirkler, som omkredser henholdsvis tallene 5 og 9. 4.2.1.2. Udskiftningskatalysatorer, som er adskilt fra udstødningssystemet (lyddæmperen): Det i punkt 4.1 omhandlede typegodkendelsesmærke, som er fastgjort til udskiftningskatalysatoren, skal være efterfulgt af en cirkel, der omkredser tallet 5. I tillæg 3 findes eksempler på typegodkendelsesmærker. 5. FORSKRIFTER 5.1. Generelle forskrifter Udskiftningskatalysatoren skal være således konstrueret, fremstillet og monteret: 5.1.1. at køretøjet ved normal brug, uanset de vibrationer, det kan blive udsat for, opfylder kravene i bilaget 5.1.2. at udskiftningskatalysatoren er rimelig modstandsdygtig over for den korrosion, som den udsættes for, køretøjets anvendelse taget i betragtning 5.1.3. at den frie højde over jorden bestemt af den originale katalysator og under hensyntagen til køretøjets eventuelle hældning ikke bliver reduceret 5.1.4. at der ikke forekommer unormal høj temperatur på overfladen 5.1.5. at der hverken er udragende dele eller skarpe kanter 5.1.6. at der er tilstrækkelig plads til støddæmperne 5.1.7. at der er tilstrækkelig sikkerhedsafstand til rør 5.1.8. at dens modstandsdygtighed over for slag er forenelig med klart definerede monterings- og vedligeholdelsesforskrifter. 5.1.9. Hvis den originalmonterede katalysator indbefatter varmeafskærmning, skal udskiftningskatalysatoren være forsynet med tilsvarende afskærmning. 5.1.10. Hvis en eller flere lambdasonder eller andre sonder er monteret originalt i udstødningssystemet, skal udskiftningskatalysatoren være monteret i nøjagtig samme position som den originalmonterede katalysator, og placeringen af lambdasonden/sonderne) og eventuelle andre sonder i udstødningssystemet må ikke være ændret. 5.2. Forskrifter vedrørende emissioner 5.2.1. Det i punkt 2.4.1 omhandlede køretøj, udstyret med en udskiftningskatalysator af en type, som der ansøges om typegodkendelse af, prøves som beskrevet i tillæg 1 og 2 til bilag I, II eller III (afhængigt af køretøjets typegodkendelse) ( 3 ). 5.2.1.1. Vurdering af emissionen af forurenende stoffer fra køretøjer udstyret med udskiftningskatalysator Forskrifterne vedrørende emissioner anses for at være overholdt, hvis det prøvekøretøj, som er udstyret med udskiftningskatalysatoren, overholder grænseværdierne i overensstemmelse med bilag I, II eller III (afhængigt af køretøjets typegodkendelse) ( 4 ). Såfremt der søges typegodkendelse til forskellige køretøjstyper fra samme fabrikant, og såfremt disse forskellige typer køretøjer har samme type originalmonteret katalysator, kan type I-prøven begrænses til mindst to køretøjer, som udvælges efter aftale med den tekniske tjeneste, som er ansvarlig for godkendelsen. 5.2.2. Forskrifter vedrørende det tilladte støjniveau Det i punkt 2.4.1 omhandlede køretøj, som er monteret med en udskiftningskatalysator, for hvilken der anmodes om typegodkendelse, skal opfylde forskrifterne i punkt 3 i bilag II, III eller IV til kapitel 9 (afhængigt af køretøjets typegodkendelse). Prøveresultatet for køretøjet i bevægelse og for den stationære prøve skal nævnes i testrapporten. 5.3. Kontrol af køretøjets præstationer 5.3.1. Køretøjet skal med udskiftningskatalysatoren yde samme præstationer som med den originale katalysator. 5.3.2. Udskiftningskatalysatoren sammenlignes med en ligeledes ny original katalysator, idet de monteres efter hinanden på det i punkt 2.4.1 omhandlede køretøj. 5.3.3. Kontrollen foretages ved måling af motorens effektkurve. Den maksimale nettoeffekt og den maksimale hastighed, der måles med udskiftningskatalysatoren, må ikke afvige mere end ± 5 % fra de tilsvarende værdier målt under samme forhold med den originale katalysator. 6. PRODUKTIONENS OVERENSSTEMMELSE Ved kontrollen af produktionens overensstemmelse finder bestemmelserne i bilag VI til direktiv 2002/24/EF anvendelse. Med henblik på kontrol med ovenstående overensstemmelseskrav udtages der af en produktionsserie en udskiftningskatalysator af den type, der er typegodkendt i henhold til dette bilag. Produktionen anses for at stemme overens med bestemmelserne i dette bilag, hvis forskrifterne i punkt 5.2 (Forskrifter vedrørende emissioner) og punkt 5.3 (Kontrol af køretøjets præstationer) er opfyldt. 7. DOKUMENTATION 7.1. Hver ny udskiftningskatalysator skal være ledsaget af følgende angivelser: 7.1.1. katalysatorproducentens navn eller fabriksmærke 7.1.2. de køretøjer (med angivelse af produktionsår), hvortil udskiftningskatalysatorerne er godkendt, samt 7.1.3. om nødvendigt monteringsvejledning. 7.2. Disse oplysninger skal gives enten som en folder, der ledsager udskiftningskatalysatoren, eller påført på den emballage, hvori udskiftningskatalysatoren sælges, eller på enhver anden egnet måde.



Tillæg 1 Oplysningsskema om udskiftningskatalysatorer som en separat teknisk enhed til et to- eller trehjulet motordrevet køretøj Løbenummer (tildelt af ansøgeren) ... Ansøgning om typegodkendelse af udskiftningskatalysatorer til en to- eller trehjulet køretøjstype skal ledsages af følgende oplysninger: 1) Anordningens fabriksmærke: ... 2) Anordningens type: ... 3) Fabrikantens navn og adresse: ... ... 4) Navn og adresse på fabrikantens eventuelle repræsentant: ... ... 5) Mærke(r) og type(r) af køretøjer, som anordningen er beregnet til ( 5 ): 6) Tegninger af udskiftningskatalysatoren, der navnlig beskriver alle de egenskaber, som er angivet i punkt 1.4 i bilag VII til kapitel 5, der er bilagt direktiv 97/24/EF: ... ... 7) Beskrivelse og tegninger, der viser udskiftningskatalysatorens placering i forhold til motorudstødningsmanifolden(e) og lambdasonden (såfremt en sådan findes): ... 8) Eventuelle anvendelsesrestriktioner og monteringsforskrifter: ... 9) Nærmere oplysninger, som er anført i direktiv 2002/24/EF, bilag II, del 1 (A), punkt: 0.1 0.2 0.5 0.6 2.1 3 3.0 3.1 3.1.1 3.2.1.7 3.2.12 4 til 4.4.2 4.5 4.6 5.2



Tillæg 2 Typegodkendelsesattest vedrørende en udskiftningskatalysator til et to- eller trehjulet motordrevet køretøj Name of administration Rapport nr.: ... fra teknisk tjeneste: ... Dato: ... Typegodkendelsesnr.: ... Udvidelse nr.: ... 1) Anordningens fabriksmærke: ... 2) Anordningens type: ... 3) Fabrikantens navn og adresse: ... ... 4) Navn og adresse på fabrikantens eventuelle repræsentant: ... ... 5) Mærke(r) og type(r) af køretøjer samt eventuelle varianter og versioner, som anordningen er beregnet til: ... ... 6) Anordningen indgivet til prøvning den: ... 7) Typegodkendelse meddelt/afslået ( 6 ): 8) Sted: ... 9) Dato: ... 10) Underskrift: ...



Tillæg 3 Eksempler på typegodkendelsesmærker Ovenstående typegodkendelsesmærke blev udstedt af Tyskland [e1] under nummeret 1230 til en udskiftningskatalysator, som består af en enkelt enhed, hvori både katalysatoren og udstødningssystemet (lyddæmperen) er integreret. Ovenstående typegodkendelsesmærke blev udstedt af Tyskland [e1] under nummeret 1230 til en udskiftningskatalysator, som ikke er integreret i udstødningssystemet (katalysatoren og lyddæmperen er ikke integreret i en enkelt enhed). Ovenstående typegodkendelsesmærke blev udstedt af Tyskland [e1] under nummeret 1230 til en ikke-original lyddæmper, som ikke er integreret med en katalysator (katalysator og lyddæmper er ikke integreret i en enkelt enhed, eller køretøjet er ikke udstyret med katalysator) (jf. kapitel 9).«